Odense Adresse-Contoirs Efterretninger, 1845-04-23
(Fortsættelse fra No. 70). Den 15 Marts, Efterat Repræsentationen havde indhentet Betænkning fra Handelslauget over en Ansøgning fra Handelsbetjent Emil Edvard Schnakenburg og Bevilling til at drive Kjøbmandshandel heri Odense, uagtet han ikke har tjent som Svend i fulde 3 Aar ved herværende Handelsbrug, besluttede Repræsentationen, paa bedste Maade at anbefale Ansøgningen, under den Forudsætning, at Ansøgeren vil blive tilpligtet at underkaste sig den for Detailhandlere anordnede Examen, samt at indtræde i Kjøbmandslauget. J dette Møde fremlagdes endvidere Magistratens Skrivelse af 12 Marts, indeholdende Communication af det kgl. danske Cancellies Skrivelse til Fyens Stiftamthuus af 1 ds., i Anledning af at Stiftamtet havde til Cancelliets Afgjørelse henstillet, om det paa Repræsentationens Formand, Redacteur Ove Thomsen faldne Valg til borgerlig Raadmand kun skulde have Gyldighed for Resten af afdøde Raadmand Jürgensens Functionstid, eller, saaledes som Magistraten og Stiftamtet have formeent, nødvendigviis maatte efter § 1 i Forordn. 21 October 1837 gjelde for 8 Aar. Cancelliet havde herpaa resolveret at Valget af borgerlige Raadmænd, ifølge fornævnte Anordnings § 1, stedse skal foregaae paa 8 Aar, og at der ikke fra Bestemmelsen i 8 8, hvorfor særegne Motiver ligge til Grund, kan udledes noget Argument for den modsatte Mening, hvorfor Collegiet imødeseer nærmere Andragende om allerhøieste Approbation af Valget, hvilket Andragende Magistraten udbeder sig tilstillet snarest muligt. J Anledning heraf besluttede Forsamlingen at svare Magistraten, at da det kgl. danske Cancellie ved sin Resolution havde afgjort, at foranførte Valg skulde gjælde paa 8 Aar, vilde man anmode denne om at foranstalte det i saa Henseende Fornødne. Under Discussionen af denne Sag var Formanden aftraadt. - Foranlediget ved en Skrivelse fra Hs. kgl. H. Kronprindsen, havde Stiftamtet af Communalbestyrelsen forlangt Oplysning om, hvilke Skridt der ere foretagne med Hensyn til Jndqvarteringen heri Staden, siden Jndberetning under 6 Novbr. f. A. om Communalbestyrelsens Forhandling af 1 f. M. blev indsendt. Anledning heraf indmeldte Communalbestyrelsen under 20 Marts, at derefter under et den 13 Novbr. f. A. af Magistraten og Borgerrepræsentationen afholdt fælleds Møde blev bestemt, overeensstemmende med en af Billetteuren efter Jndqvarterings-Commissionens Foranstaltning opgjort Beregning, at der i det Hele skulde bortliciteres Plads for 1 Corporal, 22 Mand og 57 Heste. Licitationen blev derefter afholdt den 15 næstefter, og fik et saadant Udfald, at Communalbestyrelsen fandt det overeensstemmende saavel med Regimentets, som med Communens Jnteresse, at approbere de skete Bud. Efterat denne Foranstaltning er truffen, vides det ikke, at der har været klaget over de Regimentets Mandskab anviste Qvarterer. Jmidlertid er den Plan, som Communen tidligere har lagt til Ombygning af endeel af den saakaldte Provstegaard, uanseet de af det kgl. danske Cancellie derved opstillede Betænkeligheder, ikke forladt. Med denne Skrivelse indsendte Communalbestyrelsen tillige en Erklæring fra Borgerrepræsentant, Capitain Chr. Hansen, hvorefter han har en Plan under Arbeide til en Ombygning af Provstegaarden til en Caserne for endeel af Regimentet, ledsaget med den bemærkning, at saasnart denne Plan er færdig, vil den blive behørigen overveiet og derefter indsendt til høiere Autoriteters Bedømmelse.